Sagsøgt:  Europa-Parlamentet  
Sagsøgerens påstande  
— Det anerkendes, at sagsøgeren som følge af sagsøgtes 
passivitet vedrørende sagsøgerens andragende af 24. august 
2011 blev påført en skade.  
— Det fastslås, at Den Europæiske Union er ansvarlig for over ­
holdelse af reglerne vedrørende finansiering af politiske 
partier på europæisk niveau.  
— Sagsøgte tilpligtes at bemyndige Det Europæiske Kontor for 
Bekæmpelse af Svig (OLAF) til at foretage en finansiel revi ­
sion af et tjekkisk politisk parti.  
— Sagsøgte tilpligtes at anlægge en sag mod Den Tjekkiske 
Republik.  
— Sagsøgte tilpligtes at betale skadeserstatning.  
— Europa-Parlamentet tilpligtes at betale sagens omkostninger.  
Søgsmålsgrunde og væsentligste argumenter  
Til støtte for søgsmålet har sagsøgeren gjort gældende, at 
sagsøgte har forholdt sig passivt vedrørende sagsøgerens andra ­
gende af 24. august 2011 om finansiering af et tjekkisk politisk 
parti.  
Sag anlagt den 5. juni 2012 — Vestel Iberia mod 
Kommissionen  
(Sag T-249/12)  
(2012/C 235/34)  
Processprog: engelsk  
Parter  
Sagsøger:  Vestel Iberia, SL (Madrid, Spanien) (ved advokaterne P. 
De Baere og P. Muñiz)  
Sagsøgt:  Europa-Kommissionen  
Sagsøgerens påstande  
— Kommissionens afgørelse K(2010) 22 endelig af 18. januar 
2010, der blev meddelt sagsøgeren den 12. april 2012, og 
hvorved Kommissionen fastslog, at efterfølgende bogføring 
af importafgifter var begrundet og afgiftsfritagelse for disse 
afgifter ikke var begrundet i en bestemt sag (REM 02/08), 
annulleres.  
— Europa-Kommissionen tilpligtes at betale sagens omkostnin ­
ger. 
Søgsmålsgrunde og væsentligste argumenter  
Til støtte for søgsmålet har sagsøgeren anført tre anbringender.  1) Første anbringende om,  
— at importafgifterne blev bogført i strid med artikel 220, 
stk. 2, litra b), i EF-toldkodeksen (  1 ), idet sagsøgte fejl ­
agtigt antog, at antidumpingforordninger, som er 
vedtaget mod import fra tredjelande, automatisk finder 
anvendelse på varer i fri omsætning i Toldunionen EU- 
Tyrkiet, og idet sagsøgte som følge heraf fejlagtigt ikke 
meddelte de handlende, at den pågældende antidumping ­
forordning også fandt anvendelse på varer i fri omsæt ­
ning i Toldunionen EU-Tyrkiet. Subsidiært, at de tyrkiske 
myndigheder begik en fejl, da de bekræftede, at antidum ­
pingtold, som pålægges varer fra tredjelande, ikke fandt 
anvendelse på varer i fri omsætning i Toldunionen EU- 
Tyrkiet. Desuden begik de spanske toldmyndigheder 
også en fejl, da de antog, at varer med tilhørende A. 
TR.-certifikat ikke kunne pålægges yderligere told eller 
handelsmæssige beskyttelsesforanstaltninger, og de ikke 
meddelte de erhvervsdrivende, at deres import fra 
Tyrkiet kunne være underlagt handelsmæssige foranstalt ­
ninger, selv når disse varer var i fri omsætning.  
2) Andet anbringende om,  
— at den fejl, som de kompetente toldmyndigheder har 
begået, ikke med rimelighed kunne forventes at være 
blevet opdaget af en debitor, der i forbindelse med 
toldangivelsen har handlet i god tro og overholdt samt ­
lige bestemmelser i de gældende forskrifter.  
3) Tredje anbringende om,  
— at sagsøgeren befinder sig i en særlig situation som 
omhandlet i EF-toldkodeksens artikel 239, og om at 
sagsøgeren ikke kan tilskrives urigtigheder eller åbenbar 
forsømmelighed i henhold til EF-toldkodeksens 
artikel 239.  
( 1 ) Rådets forordning (EØF) nr. 2913/92 af 12.10.1992 om indførelse 
af en EF-toldkodeks (EFT L 302, s. 1).  
Sag anlagt den 7. juni 2012 — UTi Worldwide m.fl. mod 
Kommissionen  
(Sag T-264/12)  
(2012/C 235/35)  
Processprog: engelsk  
Parter  
Sagsøgere:  UTi Worldwide, Inc. (Tortola, De Britiske Jomfruøer), 
UTi Nederland BV (Schiphol, Nederlandene) og UTi Worldwide 
(UK) Ltd (Reading, Det Forenede Kongerige) (ved advokat 
P. Kirch)  
Sagsøgt:  Europa-KommissionenDA C 235/14 Den Europæiske Unions Tidende 4.8.2012